De seneste år af sit liv boede Thomassen hos sin datter Elisa. Færøernes Radio, [[Kringvarp Føroya]], ringede til ham eller besøgte ham de sidste år på hans fødselsdag. Han blev ikke dement og fulgte med i hvad der skete i samfundet. Da han fyldte 105 år sagde han til Kringvarp Føroyas journalist, Sigrun Brend, at han ikke havde forventet at blive så gammel, for det lå ikke til familjen. Hans far blev kun 48 år gammel, og en af hans onkler blev kun 31 år. På det tidspunkt havde han 107 efterkommere.<ref name="107eftirkomarar">[http://kvf.fo/netvarp/sv/2013/10/28/107-eftirkomarar-froya-elsti-105-r-dag kvf.fo - 107 eftirkomarar: Føroya elsti 105 ár í dag]</ref> Ved samme fødselsdag blev han også spurgt om, hvad han havde spist gennem livet. Han svarede, at han familjen aldrig havde været rig, men de havde klaret sig. Han havde fisket i sin båd og de havde altid spist megen fisk, tørret fisk, ræst fisk, saltet fisk, fersk fisk, fiskefrikadeller og ''knetter'' (en slags kogte fiskeboller med fåretalg), og så havde han altid spist megen grind (kød og spæk fra [[Grindefangst|grindehval]]).<ref name="107eftirkomarar">[http://kvf.fo/netvarp/sv/2013/10/28/107-eftirkomarar-froya-elsti-105-r-dag kvf.fo - 107 eftirkomarar: Føroya elsti 105 ár í dag]</ref>
Hundredårige Samfund